Avertizare INHGA: Cod galben de inundații în 13 județe până luni.
Hidrologii au emis duminică o avertizare Cod galben de inundații. Avertizarea este valabilă pe râuri din 13 județe. Avertizare este valabilă de duminică până luni, la ora 16.00.
Institutul Naţional de Hidrologie şi Gospodărire a Apelor (INHGA) a emis duminică o avertizare Cod galben de inundații pe râuri din 13 județe.Potrivit Institutului Național de Hidrologie și Gospodărire a Apelor, sunt vizate râurile din bazinele hidrografice: Vișeu, Iza, Lăpuș (judeţul Maramureș), Tur (judeţul Satu Mare), Someșul Mare (judeţul Bistrița Năsăud), Bega Veche, Bega (judeţul Timiş), Timiş, Bârzava, Moraviţa, Caraş, Nera (judeţele: Timiş şi Caraş Severin), Cerna (judeţele: Gorj şi Caraş Severin), afluenţii mici ai Dunării aferenţi sectorului amonte S.H. Gruia (judeţele: Caraş Severin şi Mehedinţi), Bistrița (judeţele: Suceava, Neamț, Harghita şi Bacău), Moldova (judeţele: Suceava şi Neamţ), Suceava (judeţul Suceava), Jijia (judeţele: Botoşani şi Iaşi).În aceste zone, ca urmare a precipitaţiilor prognozate şi propagării, se pot produce scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale cotelor de atenție.Avertizare este valabilă de duminică până luni, la ora 16.00.